als_Latn dik_Latn sag_Latn
Para disa vitesh kompania koreano-jugore, Samsung, prezantoi shërbimin muzikor Samsung Music. Tani kompania ka vendosur të mbyll këtë shërbim më 1 korrik. Në një mesazh elektronik të dërguar përdoruesve të shërbimit, kompania ka njoftuar se aplikacioni nuk do të jetë më në dispozicion për t’u shkarkuar duke filluar nga muaji korrik, dhe u ka kërkuar që të shkarkojnë çdo përmbajtje të blerë dhe të përdorin çdo bono të mbetur para kësaj date.
Me mbylljen e këtij shërbimi edhe aplikacioni ‘Samsung Music Hub’ do të largohet nga telefonat inteligjentë që përdorin platformën Android. Njoftimi vjen disa muaj pasi Samsung prezantoi një tjetër shërbim muzikor të quajtur Milk Music.
Milk Music është një aplikacion që mund të shkarkohet falas në Google Play Store. Ky aplikacion është ekluzivitet i telefonave inteligjentë Samsung, si Galaxy 4, Galaxy S3, Galaxy S4, Note 2 dhe Note 3.
Në këtë aplikacion janë 9 zhanre të ndryshme të muzikës dhe dy statcione kryesore si Spotlight dhe My Stations të cilat do të luajnë muzikën më moderne nga artistët e njohur si p.sh., Jay-Z. Ky aplikacion lidhet me valë dhe me rrjetin 3G.
(Herë të lexuara: 171)
als_Latn als_Latn als_Latn als_Latn als_Latn